Kárpáti Laura – Hagymási Judit – Kleiber Judit – Alberti Gábor
A csak partikula 
1. Bevezetés
A tanulmányunk témája a csak partikula. A magyar generatív nyelvészetben már többen foglalkoztak a csak szócskával, és annak két fő típusával, a logikaival (pl. É. Kiss 2003, 2006) és a diskurzusjelölővel (pl. Gyuris 2008, 2009). A csak partikula már a gyermeknyelvben is előfordul (Hagymási–Kleiber 2022), melyet a jelenlegi tanulmányunkban nem tárgyalunk. Használata sokkal többrétű, mint azt elsőre sejtenénk. Praktikus elsőként egy idegen nyelvű példát szemügyre venni[footnoteRef:0], amelyben már felsejlenek a csak különböző jelentései: [0:  „Specifically, we believe that comparing translations of a text in different languages can help to reveal the meaning of markers which might be less accessible in a monolingual approach” (Aijmer et al. 2006: 113).] 

(1) 	a. Only Mary was invited. / Csak Mari lett meghívva.
		b. I just want to know the recipe. / Csak tudni akarom a receptet.
		c. He did write the letter! / Csak megírta a levelet!
		d. Go ahead, write the letter! / Írd csak meg a levelet! [bátorítóan]  
		d’. Just write the letter (and you’ll see 
		what happens)! / Írd csak meg a levelet! [fenyegetően]  
Jól látható, míg a magyarban a csak jelenik meg mindegyik mondatban, az angol különböző partikulákat, nyelvi eszközöket használ. Leggyakrabban az only (1a) vagy a just szó (1b) feleltethető meg a magyar csak-nak, de bizonyos esetekben más módszerekkel lehet visszaadni a jelentését, például a segédige mondatba helyezésével és kihangsúlyozásával (1c). Előfordulhatnak olyan konstrukciók, amelyekben egyáltalán nincs a csak-nak megfeleltethető szó, annak ellenére, hogy a magyarban használjuk a partikulát (1d). 
	Tanulmányunk célja átfogóan bemutatni a csak-ot. A vizsgálat eszközeiként elsősorban a saját anyanyelvi intuíciónkra hagyatkoztunk, emellett a csak-ot tartalmazó konstrukciók esetén korpuszvizsgálatot végeztünk a Magyar Nemzeti Szövegtár 2. (továbbiakban MNSZ2) állományában, illetve a BEA Beszélt Nyelvi Adatbázisban (Mihajlik és tsai 2022).
A bevezetés után a 2. fejezetben bemutatjuk a csak különféle típusait, kiemelve az úgynevezett metakognitív típust (Kárpáti 2021). A 3. pontban a csak partikulával alkotott konstrukciókat tárgyaljuk kitekintő jelleggel (Hagymási 2022). A tanulmányt végül rövid összegzéssel zárjuk.
2. A csak típusai
A csak típusainak elkülönítéséhez négy alapvető szempontot vettünk figyelembe, amelyek alapján négyféle nyelvleírási szinten jellemezhetők: (1) hangsúlyosság a hangtani, (2) inverz vagy egyenes szórendű mondatban való szereplés a szintaktikai, (3) az azonosító-kirekesztő értelmezés megléte a logikopragmatikai, és (4) pragmatikai hozzájárulás a pragmatikai szinten. A hangsúlyosság alatt értendő, hogy a partikulára a beszélő erős hangsúlyt helyez, a mondat főhangsúlyát viseli. Az inverz vagy egyenes szórend az ige és igemódosító sorrendjére vonatkozik: egyenes szórend esetében például az igekötő megelőzi az igét, más esetekben pedig az ige után hangzik el, ekkor válik inverzzé a mondat. Az azonosító-kirekesztő értelmezés a logikai partikulák sajátja, amelyek befolyásolják a mondatok propozícionális jelentését; az azonosító-kirekesztő partikulák a releváns elemek halmazából azonosítanak egyet, és kirekesztik a többi lehetséges elemet. Ezzel egyértelműsítik, mely elemre vonatkozik az állítás. Végezetül a pragmatikai hozzájárulás abban mutatkozik meg, hogy az adott partikula hordoz-e magában valamiféle pragmatikai többletjelentést.
2.1. Csak mint logikai partikula
A csak logikai partikulaként való használata a leggyakoribb. Ekkor mindenképpen azonosító-kirekesztő értelmezéssel bír, és tipikusan hangsúlytalan. A kategórián belül több típust is elkülöníthetünk, például a csak hatóköre alapján. 
	A nagyobb hatókörrel rendelkező típus egy egész propozícióra kiterjedhet, ezért nevezzük propozíció hatókörű logikai csak-nak. A partikula vonatkozhat predikátumokra, amikor az igei kifejezés egyfajta fókuszálása történik (É. Kiss 2003), vagy egész tényállásokra. Ez a típus nem váltja ki az inverz szórendet, az igemódosító tehát megelőzi az igét a mondatokban. 
(2) 		a. Péter csak elolvasta a könyvet.
	b. Reggel csak megiszom egy kávét, aztán indulok.
	c. – Nem jössz?
    – De, csak Marinak odaadok egy könyvet.
	d. – Miért maradtatok bent tovább a teremben?
	– Csak mindenki megírta a házit.
A (2a) példamondat azt érzékelteti, hogy a csak azonosító-kirekesztő funkciója magára a könyv elolvasására vonatkozik: értelmezhetjük úgy, hogy Péter semmi mást nem csinált a könyvvel annak elolvasásán kívül (3a), vagy úgy, hogy semmi mást nem cselekedett, csak elolvasta a könyvet (3a'). Azokban az esetekben, amikor a csak egy egész tényállásra vonatkozik, magyarázó vagy kiegészítő jelleggel használjuk, és a mondat minden esetben kiegészíthető a „csak az van hogy…” és ehhez hasonló formulákkal (3a’,b,c,d). Megjelenhet topik (2c) vagy kvantor (2d) előtt is.
(3) 	a. Péter csak elolvasta a könyvet, semmi mást nem csinált vele (nem jegyzetelte ki, nem írta át).
a’. Péter csak az tette, hogy elolvasta a könyvet, semmi mást. 
b. Reggel csak annyit teszek, hogy megiszom egy kávét, aztán indulok. 
c. [Csak az van] / [Csak az történt], hogy Marinak odaadtam egy könyvet.
d. Csak az történt, hogy mindenki megírta a házit.
Amennyiben a csak kisebb hatókörrel rendelkezik, már nem az egész propozícióra fog vonatkozni, csupán egy összetevőre vagy entitásra. Ez a típus az összetevő hatókörű logikai csak, amelynek a hagyományos generatív grammatikában fókuszértelmezést tulajdonítanak (É. Kiss 2003, 2006). A strukturális, avagy szerkezeti fókusz olyan információt tartalmaz, mely a szövegelőzményből nem következik, vagy kiegészítendő kérdésre válasz, esetleg szembeállítást fejez ki. A fókusz-konstrukcióban a fókuszált elem megelőzi az igét és hangsúlyossá válik, az igemódosító pedig az ige mögött hangzik el – tehát inverz szórendű lesz a mondat. 
[bookmark: _heading=h.2et92p0](4)	a. Csak az öcsém jött el.
b. Nem csak az öcsém jött el.
c. Csak akkor lesz látható!
d. Csak inni álltam meg.
e. János a Börzsönyt járta [csak be] / [be csak]. (É. Kiss, 2003: 24)
A (4a) példamondatban a csak az ige alanyi vonzatára vonatkozik; a mondat azt mondja ki, hogy a meghívottak közül csak az öcsém jött el, senki más. A (4b) esetében a negáció azt az olvasatot hívja elő, miszerint az öcsémen kívül a lehetséges személyek halmazából mások is eljöttek. Ha a mondat csak nélkül hangzana el, akkor az öcsém jelenlétét cáfolná meg ahelyett, hogy ő is része volna az eljövők halmazának: nem az öcsém jött el. A csak azonban itt egyértelműen implikálja, hogy az öcsém is eljött, de más is. Mintha csak a csak lenne a negáció hatókörében: az öcsém tényleg eljött, de nem kizárólagosan. A további példamondatok megmutatják számunkra, hogy a csak hatókörében nem csak főnévi, de határozói kifejezés (4c) és infinitívusz is lehet (4d). A (4e) szemlélteti, hogy akár az igei kifejezés mögött is állhat a partikula különféle szórendi variánsokban, ám az azonosító-kirekesztő értelmezése ugyanúgy a fókuszált elemre vonatkozik. 
	A propozíció hatókörű és az összetevő hatókörű csak tipikusan hangsúlytalan ugyan, de a beszélő dönthet úgy, hogy mégis erős hangsúlyt helyez rájuk: ezzel a kizárólagosságot szeretné kiemelni, egyfajta javító vagy egyértelműsítő kontextust ad. Ezek az esetek nem összekeverendők azzal, amikor a partikula eredendően magán viseli a mondat főhangsúlyát!
[bookmark: bookmark=id.tyjcwt]	(5) 	A: János három cikket is elolvasott?
		B: János CSAK | HÁrom cikket olvasott el. (Gyuris, 2009: 162)
Az (5) párbeszédet úgy értelmezhetjük, hogy A kíváncsi rá, hogy János legalább három vagy több cikket elolvasott-e, mire B nyomatékosítja, hogy csak és kizárólag hármat olvasott, nem többet.
	Egy másik tulajdonság, amely a logikai csak-nak nem tipikus sajátossága, a pragmatikai többletjelentés. Bizonyos helyzetekben azonban mégis társítható hozzá ilyen értelmezés. Ez az É. Kiss (2006) által skaláris-értékelő csak-nak nevezett típus, amely egy skálát jelöl ki a releváns elemekből. A fókuszált elem a maximálisnál alacsonyabb fokon helyezkedik el a skálán. 

(6)	Csak az öcsém köszöntött fel a szülinapomon.

A csak alapjelentése szerint „egyedül az öcsém köszöntött fel, és senki más.” Ugyanakkor ha skaláris-értékelő partikulaként értelmezzük a csak-ot, azt a jelentéstöbbletet társíthatjuk hozzá, hogy volt a beszélőnek egy magasabb elvárása: szerette volna, ha egy magasabb presztízsű személy, mondjuk a párja köszönti fel. Ehelyett csak az öccse tette meg, aki egyébként is minden évben felköszönti, és nem érte akkora meglepetésként.
2.2. Csak mint diskurzusjelölő
[bookmark: _heading=h.1t3h5sf]A diskurzusjelölőként funkcionáló csak esetén Gyuris Beáta munkáiból indultunk ki (Gyuris 2008, 2009), aki a diskurzusjelölőket az alábbi módon jellemzi: nem tagadhatók, nem válaszolnak kérdésre, nem alkotnak más összetevőkkel kifejezéseket, jelentéstanilag nem befolyásolják a mondat deskriptív tartalmát, nem hordoznak magukban az igazságfeltételeket befolyásoló új információt vagy a mondat propozicionális tartalmához járuló más, igazságfeltételekkel megragadható információt, ellenben pragmatikai többletet biztosítanak. (Gyuris 2008: 639)
[bookmark: _heading=h.yzty1dqriwik]Az egyik alapvető különbség tehát a diskurzusjelölők és a logikai partikulák között, hogy az előbbi nem rendelkezik azonosító-kirekesztő értelmezéssel, ellenben mindig hordoz magában valamiféle pragmatikai pluszjelentést. Így van ez a diskurzusjelölő csak esetében is. A többi tulajdonság tekintetében a partikula szerepelhet inverz vagy egyenes szórendű mondatban, és van hangsúlyos vagy hangsúlytalan típusa is.
[bookmark: _heading=h.13pb8euxkndv]A kategórián belül az első altípus a felszólító mondatokban megjelenő bátorító vagy fenyegető csak (Fábricz 1986). Felszólításkor kötőmódba kerül az ige, az igemódosító pedig utána hangzik el, tehát inverz szórendű mondatokról beszélünk. A csak gyakran beékelődik az ige és igekötő közé, és nem helyezhetünk rá erős hangsúlyt.
	(7) 	a. Mindenki olvassa csak el a könyvet!
                    	b. Menj csak el!
[bookmark: _heading=h.10vuzuwj006z]                    	c. Gyere csak ide!
[bookmark: _heading=h.ww1lc2r8l62e]A pragmatikai hozzájárulást ez a bizonyos bátorító vagy fenyegető jelentés adja: a beszélő érzékeli, hogy a hallgató nem akar megtenni valamit, félelemből vagy dacból, és ezért cselekvésre biztatja őt. A kétféle jelentést a megfelelő hangsúlyozással érhetjük el: „[A fenyegetés esetében] a csak-ot követő mindegyik szóra erős hangsúly esik, és a mondat karakteres emelkedő-eső dallammal zárul, [a bátorítás esetében] viszont egyedül a csak-ot követő szó hangsúlyos, és a mondat ereszkedő dallamban végződik” (Gyuris, 2008: 644). 
[bookmark: _heading=h.80gl3u6ra22]	Egy másik mondatmodalitás-specifikus típus az óhajtó csak, amely óhajtó mondatokban jelenik meg. Ahogy a bár és bárcsak, úgy a csak is képes az óhajtó partikula szerepét betölteni, és kifejezni a beszélő vágyakozását. Ám míg a bár/bárcsak egyenes szórendű mondatokban jelenik meg (8a,b), a csak jellemzően az inverz szórendű mondatokban (8c,d,e.f). Akárcsak a felszólítás esetében, erre a típusra sem helyezhetünk erős hangsúlyt.
(8) 	a.  Bárcsak elállna az eső!
                    	b.  *?Bárcsak állna el az eső!
                    	c.  *?Csak elállna az eső!
                    	d. Csak állna el az eső!
[bookmark: _heading=h.tjt8sewh9atc]                    	e. Csak olvasná el Péter a könyvet!
[bookmark: _heading=h.vhe9mzhvseo4]                    	f. Péter olvasná csak el a könyvet!
[bookmark: _heading=h.eqf90ttr1w5c]A diskurzusjelölők csoportján belül található két hangsúlyos csak, amelyek igazán egyedi jellemzőkkel rendelkeznek. Az első ilyen az úgynevezett információmegtagadó csak, amely tipikus egyszavas válaszmondatot alkot. Ez a partikula kicsit kilóg a sorból, mivel ugyan egyértelműen nem logikai szerepű, a diskurzusjelölők definíciójának sem felel meg kifogástalanul. Nemzetközi keretekben használják a pragmatikai jelölők tágabb kategóriáját, ez magába foglalja többek közt a diskurzusjelölőket is (Aijmer et al. 2006); ebbe a kategóriába minden további nélkül besorolható az információmegtagadó csak. Pragmatikai szerepe tagadhatatlan: a hallgató a használatával azt jelzi a beszélő számára, hogy nem hajlandó felvenni az ideális címzett szerepét, nem hajlandó információt szolgáltatni neki. 
[bookmark: _heading=h.2ynkgf20p3gf](9) 	A: Miért adtad kölcsön a fűnyírónkat a szomszédnak?
[bookmark: _heading=h.20jy0qkc88g8]                    	B: Csak!
[bookmark: _heading=h.kwfwjys3ckq5]Ahogy azt a példa is mutatja, B nem akar egyértelmű választ adni, szándékait, motivációit elrejti A elől. Ez a fajta csak mindig magán viseli a mondat főhangsúlyát, és vagy önmagában áll, vagy más diskurzusjelölők társíthatók hozzá, például a hát. Az élőbeszédben olyan gesztusnyelvi elemek is megjelenhetnek kiegészítésül, mint a vállrándítás. 
[bookmark: _heading=h.jfubktpctli]	Végezetül az utolsó tárgyalandó csak típus a Gyuris (2009) által is vizsgált hangsúlyos diskurzusjelölő. Sajátossága, hogy általa a beszélő képes múltbéli vélekedéseire és elvárásaira visszautalni: innen a metakognitív csak elnevezés (Kárpáti 2021). A partikula tipikusan egyenes szórendű mondatokban szerepel; megjelenhet inverz szórendűben is, ám ekkor nem a csak váltja ki ezt a szórendet. Gyuris Beáta példái (Gyuris 2009: (161), (162), (171)):
[bookmark: _heading=h.i0va8awpmqyj](10)   	a. (De) CSAK megnézem. 
[bookmark: _heading=h.g91t58bt5e6m]        		b. CSAK mindenki megérkezett.  
[bookmark: _heading=h.rocsm9m8gjgx]		c. CSAK nem választották meg! 
[bookmark: _heading=h.ad10n83a1io6]A (10) mondatok érzékeltetik, hogy valamiféle előzményre utal vissza a beszélő. A (10a) esetében feltehetjük, egy műsor megnézéséről van szó: a beszélő egyszer úgy vélekedett, meg fogja nézni a műsort, később meggondolta magát. A kijelentése pillanatában mégis visszatér kezdeti elhatározásához. A (10c) mondat illusztrálja, hogy negációval is hasonló történetet alkothatunk, ahol az eredmény természetesen negatív kifejletű lesz. Fontos, hogy állító mondatok esetén a metakognitív csak mindig megelőzi a predikátumot, tagadott mondatok esetén pedig a tagadószót is (más szórendi variánsok esetén már nem metakognitív csak-ról beszélünk). 
[bookmark: _heading=h.k2iqhwdie6sh]	A beszélői elmében végbemenő vélekedés-változásokat, amelyre a csak utal, három pontra vagy szakaszra oszthatjuk fel (Kárpáti 2021):
(I.) Tézis: a kiinduló állapot, amikor egy vélekedés megfogalmazódik;
[bookmark: _heading=h.84ww2rt4zvi4](II.) Antitézis: a tézisben megfogalmazottaktól eltérő vélekedések keletkeznek, a tézistől eltérő időben;
[bookmark: _heading=h.jjxs7he96tm](III.) Referenciaidő: a kinyilatkoztatás ideje, ami a tézis idősíkjában fennálló vélekedés megerősítését, és/vagy beteljesülését fejezi ki. 
[bookmark: _heading=h.784uhsvq9gg5]Ez a három pont, három mentális állapot minden egyes metakognitív csak-os mondat hátterében feltételezhető. Természetesen az emberi elmében végbemenő változás egy dinamikus folyamat, amely tetszőleges hosszúságú időtartamot ölel fel: ennek a folyamatnak csupán három kiemelt pontja a tézis-antitézis-referenciaidő, amely jól elkülöníthető, leírható. 
[bookmark: _heading=h.q8fdmzykz7vi][image: ]
[bookmark: _heading=h.saox1lmpt6tv]
[bookmark: _heading=h.apcs13nxvzut]1. ábra: A metakognitív csak mögött álló beszélői elmetörténet ábrázolása grafikonon, kiemelve a feladói konvenciót alkotó három pontot: I. tézis, II. antitézis, III. referenciaidő. (Kárpáti 2021)
[bookmark: _heading=h.ccucdlndwtmw]A vonal jelzi a beszélői (és hallgatói) elmetörténetet, amely itt több évre kiterjed. A függőleges tengelyen jelzett intenzitásérték azt a bizonyossági fokot adja meg, amellyel a beszélő rendelkezik az eseménnyel kapcsolatban. Az ábrához alkothatnánk egy történetet, amelyben a beszélő egy fiatal nő, akinek párja disszertációt készül írni. 2013-ban a doktorandusz lelkesen nekilát a munkának, ez lesz a kiinduló tézis állapot. A következő évre csökken a lelkesedése, de még mindig dolgozik rajta változó intenzitással; 2015-ben aztán fokozatosan alábbhagy a lendület (összeveszett, majd kibékült párjával, sokat kell dolgozni a megélhetésért és nem marad ideje írni, stb). A mélypont 2017-ben éri, amikor gyermeke születik. Ekkor teljesen lemond a doktori disszertációról, ez jelenti majd az antitézis pontját. Később visszatér lelkesedése, bár újabb ingadozásokkal, +3 és –3 között oszcillál a határozottsága. Egy ponton aztán áttörést ér el, és sikerül addig küzdenie, hogy befejezze a munkát, a referenciaidőben eléri a +5 állapotot. Ekkor hangozhat el párja szájából – aki mindvégig tisztában volt ezekkel az ingadozásokkal – egy ilyen mondat: „Csak megírta azt az átkozott disszertációt!”
[bookmark: _heading=h.114t2r5dz8s2]	A vonal tehát megmutatja a hosszas változást a beszélő elméjében. Az első kiemelt pont a tézis, a vele ellentétes szélsőérték az antitézis, és a végpont a referenciaidő, amikor a beszélő a kijelentést teszi. Természetesen ez a típusú csak többféle mondatmodalitásban is felbukkanhat.
[bookmark: _heading=h.vaqypja9du96]	(11)	a. Á, CSAK megtaláltam a kulcsot!
[bookmark: _heading=h.q50di3tv326r]		b. CSAK olvasd el!
[bookmark: _heading=h.9h9pkr4k447q]		c. Na, CSAK felkeltél?
[bookmark: _heading=h.uuc5q3devdfp]Felszólítás esetén vélekedések helyett inkább a beszélő szándékaiban tapasztalhatunk változást: először azt akarta, hogy a hallgató olvassa el a szöveget, idővel azonban úgy tűnt, mégsem lesz erre szükség (11b). Most újra felszólítja rá, az a szándéka, hogy a hallgató hajtsa végre az olvasást. 
[bookmark: _heading=h.aecpkczacxja]A kérdő mondatoknál pedig azt érzékelhetjük, hogy a kérdés nem magára a cselekményre vonatkozik, inkább azt akarja megtudni a beszélő, az hogyan következhetett be (11c). Habár úgy volt, hogy reggel korán kell kelnie, a hallgató mégis tovább aludt; amikor a beszélő ébren látja őt, felteszi a kérdést. Nem az a valódi kérdés, hogy ébren van-e, hanem “hogy lehet ez?”, amikor korábban látszólag nem szándékozott felkelni. Ez a példa jól bemutatja, hogy a metakognitív csak-os mondatok mögött feltételezünk egy közös beszélői és hallgatói tudást. Egy csak nélküli mondat így hangzana: “Peti felkelt?” Ebben az esetben a beszélő kérdése valóban az esemény bekövetkeztére irányul, mivel nincs tudomása arról, Peti ébren van-e vagy sem.
[bookmark: _heading=h.5kwjez7dhbta]A metakognitív csak egyedisége ezekben a visszautalásokban rejlik, amelyeket egy formális pragmaszemantikai modellben precízebben lehet elemezni (ld. Kárpáti 2021). Jelen tanulmányban azonban nem térünk ki erre.
[bookmark: _heading=h.avydrz8oygo]2.3. A csak típusai: összefoglalás
[bookmark: _heading=h.e4lu0orf8sqj]A csak partikulának tehát számos különböző típusa fedezhető fel a magyar nyelvben, amelyeket a négy megadott szempont szerint osztályoztunk: az azonosító-kirekesztő értelmezés megléte, a mondat szórendje, a partikula pragmatikai hozzájárulása és hangsúlyossága.

1. táblázat: A csak szócska különböző típusai. (Kárpáti 2021)
A táblázatban piros színnel jelöltük a logikai partikulaként funkcionáló csak-típusokat. Ezek közös tulajdonsága, hogy mind azonosító-kirekesztő jelentéssel bírnak, és tipikusan hangsúlytalanok. A kék színnel jelölt csoportot a diskurzusjelölők alkotják, amelyeknek nincsen azonosító-kirekesztő értelmezése, ellenben mindig valamilyen pragmatikai többletjelentéssel bírnak. Ezen típusok között vannak hangsúlyosak és hangsúlytalanok is. Természetesen lehetséges, hogy ennél is több csak típus akad még nyelvünkben, ám ezek feltárásához további kutatások szükségesek.
3. Csak-ot tartalmazó konstrukciók (kitekintés)
Ebben a fejezetben olyan konstrukciókat tárgyalunk kitekintő jelleggel, melyek tartalmazzák a csak partikulát. A magyar nyelvben sok ilyet találhatunk, például nem csak, csak nem, csak-csak, csak azért is, csak úgy. A szerkezetek tipikusan megjelenhetnek egybe- és különírva is (pl. csak nem, csaknem), ilyenkor más jelentéssel és hangsúlyozással társulnak, továbbá tipikusan más a preferált szórend. Némely alakulat esetén a pragmatikai háttér is eltér. A konstrukciókban jellemzően fellelhető mind a logikai, mind a diskurzusjelölő csak típus; továbbá gyakran helyettesíthetők más elemekkel (pl. nem csak = nem kizárólag). A magyar nyelvészeti szakirodalomban kimerítő elemzést nem olvashatunk a csak partikulát tartalmazó alakulatokról. Egyes munkák érintőlegesen említik a csak/CSAK nem szerkezetet (lásd pl.: Gyuris 2017, Kiefer 1988, Péter 1991). A csak-ot tartalmazó konstrukciók közül ebben a fejezetben csupán a vonatkozó névmás + csak szerkezetet mutatjuk be (Hagymási 2022).
	A vonatkozó névmás gyakran kollokálódik a csak szócskával, ilyenkor a csak mindig hangsúlytalan. Ez a konstrukció előfordulhat mind kompozicionális, mind nem kompozicionális alakulatként. A Frege-féle kompozicionalitási elv értelmében: „A nyelv egy összetett kifejezésének jelentését a kifejezés (szintaktikai) szerkezete, valamint a kifejezés összetevőinek jelentése határozza meg egyértelmű módon” (Gyuris–Maleczki–Varasdi 2008: 4). Vagyis ilyenkor úgy tekinthető, hogy a két elem csupán egymás mellé kerül, és kompozicionálisan kiszámítódik a jelentés. Ilyenkor a részek jelentéséből előáll az egész jelentése. Nem kompozicionális az alakulat, amikor a részek jelentéséből nem áll elő az egész szerkezet jelentése, vagyis új nyelvi elem jön létre.
Elsőként vizsgáljuk meg a kompozicionális alakulatot. A társulásban kétféle logikai csak típus érhető tetten: fókuszos (12), illetve propozíció előtti (13). Ebben a szerkezetben a csak partikula mindig azonosító-kirekesztő értelmezéssel társul.
(12) Szereztünk két dokumentálót aki csak a szöveget írja. (BEA)
(13) A Föld nem is egy tömör égitest, hanem egy labdaszerű, felfúvódott  gumigömb, aminek csak át kell szakítania a fedőrétegét. (MNSZ2)
Az (12)-es és az (13)-as példamondatokat vizsgálva megállapíthatjuk, hogy e két típus nem rendelkezik pragmatikai többlettel. Ezekben az esetekben a két szócska csupán egymás mellé kerül, a jelentés ilyenkor kompozicionális, a két elem nem jelent mást együtt, mint külön-külön.
Emellett a szerkezet gyakran fordul elő nem kompozicionális alakulatként is abban az értelemben, hogy a két szócska nem csupán egymás mellé kerül külön-külön jelentéssel, mint az előző (12)-(13) példák esetében, hanem egy egységet alkot pragmatikai többletjelentéssel. Hasonlítsuk össze a csak nélküli (14) és a csak-ot tartalmazó szerkezeteket (15):
(14)  Azt választasz az étlapról, amit szeretnél!
(15) Azt választasz az étlapról, amit csak szeretnél!
A csak partikula nélkül a mondat csupán egyszerűen közli a tényt (14), míg a csak-ot tartalmazó nyomatékosítást fejez ki, plusz érzelmi attitűddel van jelen (15): nem kell aggódnod, nyugodtan válassz, akármit! Ennek a típusnak van pragmatikai többletjelentése, és a konstrukció két eleme együtt alkot diskurzusjelölőt. Kenesei (1992)-ben olvashatunk érintőlegesen az ilyen típusú́ csak-os szerkezetek értelmezéséről, melyek a minden, bármi, akármi kifejezésekkel egyenértékűek.
4. Összegzés
Tanulmányunkban bemutattuk a magyar csak szó különféle lehetséges előfordulásait. Mind logikai partikulaként, mind diskurzusjelölőként eltérő jelentéssel bír a mondatbeli pozíciójától, a hanglejtéstől, vagy akár a modalitástól függően. Ezek a különféle típusok megjelenhetnek más elemekkel (például nem-mel) alkotott konstrukciókban is, amelyek tipikusan lehetnek kompozicionálisak vagy nem kompozicionálisak. Egy nem anyanyelvi beszélő számára a csak eltérő típusainak különbségeit az (1) példasorhoz hasonló mondatok mutathatják meg. A hétköznapi beszédben a logikai csak típusokat használjuk leggyakrabban, így a nyelvet tanulók számára is ezt érdemes elsőként elsajátítani. Angolban a logikai típusok tipiksan a just és only szavakkal helyettesíthetők (16a,b); ám a just több értelemben is használható (16c), így célravezetőbb eleinte csak az only-t használni a partikula fordításaként. 
(16)	a. Csak Mari lett meghívva. / Only Mary was invited.
b. Csak meghívtam Marit. / I just invited Mary.
c. Edd csak meg a sütit! / Just eat the cake! 
Elmondható, hogy egy rendkívül színes partikulával van dolgunk, és a tanításánál érdemes szem előtt tartani mindezt. Természetesen még rengeteg szempontból vizsgálható és elemezhető, amelynek bemutatására jelen tanulmány kereteiben nincs lehetőség. 

Források
BEA – Magyar Spontán Beszéd Adatbázis http://www.nytud.hu/adatb/bea/index.html (é.n.)
[bookmark: _heading=h.gjdgxs]MNSZ2 = Magyar Nemzeti Szövegtár 2. http://clara.nytud.hu/mnsz2-dev/

